
DE  PHLEBITIDE. 


Venas,  non  secus  ac  reliquas  fere  omnes  corporis  humani  partes 
inflammationi  obnoxias  esse  docet  ipsa  ratio.  Haec  veritas  recen- 
tioruin  observatione  et  experienti^  in  aprico  posita,  priscis  vix, 
aut  ne  vix  quidem  nota  fuisse  videtur. 

Jam  a  saeculo  secundo  solius  venae  cavae  phlegmasia  Aret  eum  Ca- 
padocem  haud  latuit,  uti  ejus  scripta  testantur  (i).  Celeberrimius 
Morgagnus  (2)  evidentia  phlebitidis  indicia  detexit  in  cadavere 
claudae  mulieris  quae,  ad  ultimas  costas  vehementem  contusionem 
passa,  ac  intensa  mox  febre  correpta,  post  quindecim  dies  vitam 
cum  morte  mutavit ,  hoc  extispicium  nulla  laesionis  externae  ves¬ 
tigia  offerebat,  dum  pectoris  atque  abdominis  contenta  manifesti 
deteriorata  inveniebantur.  In  harum  laesionum  causas  cum  diligenter 
inquisiisset  magnus  vir,  subdit  :  «  A  sinistris  enim,  ut  dixi,  mulier 
»  claudicaverat,  isque  artus  erat  digitis  quatuor  brevior,  non  minus 
»  tamen  quam  dexter,  pinguis  imo  crassior,  sed  ab  oedemate  :  iliaca 


(1)  De  causis  et  sign.  auct.  morb.  cap.  vin ,  lib.  11,  pag.  38—39. 

(2)  Lib.  iv  de  morb.  chirurg.  et  uniyers.  epist.  anatoni,  medie,  lvi,  art.  x. 


»  igitur  vena  dextra  sequo  erat  latior  ;  at  sinistra  ejusque  rami  te- 
»  nues  adeo  et  pallentes,  ut  rem  nunquam  antea  a  me  visam  mira- 
»  tus,  cavse  imum  truncum  aperuerim;  quo  facto  vel  magis  miratus 
»  sum  :  nam  pro  iliacae  ejus  venae  ostio  lineam  inveni,  ipsius  coa- 

»  litum  indicantem,  qua  in  linea  duo  aut  tria  erant  oscula,  cum 

»  iliaca  vena  communicantia.  »  Idem  alio  loco  (i)  :  «  Vena  cava 

»  superior  in  ipso  fine  a  facie  quidem  interiore  leviter  quasi  erosa 

»  apparebat.  » 

Immortalis  Boerhaavius ,  sede  inflammationum  in  genere  in  reti¬ 
cularibus  arteriarum  distributionibus,  vel  lymphaticorum  arterioso¬ 
rum  ortu,  collocata,  venas  quoque  inter  partes  inflammationi  ob¬ 
noxias  enumerat  (2).  Phlebiditem  igitur,  implicite  saltem,  admisit. 

Nonne  illius  phlegmasiae  sequelis  tribuenda  sunt  illa  accidentia 
quae,  tusa  vena,  expertus  est  Carolus  IX,  Galliarum  rex,  oleo  the- 
rebentinae  calido  cum  meile  et  alchoole  mixto  feliciter  debellata  a 
magno  celeberrimoque  Ambrosio  Pare?  Affirmativum  sustinentes 
ea  quoque  mala  quae  puellae  acciderint ,  cui  brachium  ob  eamdem 
causam  sphacelo  fuit  correptum  ,  ad  venae  inflammationem  esse 
referenda  minime  dubitamus  (3). 

Inter  recentiores  Sasse  (4)  Meckel,  J.  Hunterus  nonnulla  phebi- 
tidis  exempla  communicarunt.  Bibliothecam  medicam  dissertatione 

(1)  Epist.  liii  ,  lib.  iv,  art,  xxxvu. 

*■  0 

(2)  Vid.  aph.  de  Cogn.  et  carand.  rnorb.  §  375 — 374,  confert  van  Swietenius 
comment. 

(3)  Ambroise  Par^,  liv.  x,  des  Plaies  en  particulier ,  pag.  4oi ,  chap.  xli. 

(4)  Diss.  de  vasor,  sanguif.  inflamra.  Halae,  17 97. 


ditavit  celeberrimus ,  Schwilgue  ,  ubi  arteriarum  atque  venarum 
phiegmasias  optime  delineavit,  licet  nullam  sibi  propriam  referat 
observationem. Medici  porro  haud  ignobiles,  Osiander,  Reil,  Franck, 
Schirwen ,  Bell,  Marjolin,  Boston  et  Travers  de  phlebitide  in  suis 
scriptis  memorant. 

Definitio . 

Phlebitis  est  venarum  phlegrnasia,  a  voce  graeca  vena,  et 

terminatione  itis ,  statum  inflammatorium  indicante. 

*'  .  > 

/Et  io  logi  a. 

Hanc  affectionem  inducere  valent  solitae  ac  generales  inflamma- 
tiqnum  causae  in  venas  quascumque  agentes,  earumque  tunicam 
internam  praecipue  lacessentes,  veluti  compressio,  dilaceratio,  vul¬ 
nus,  vel  qualiscumque  violentius  illata  vis,  ligatura,  contusio,  va¬ 
ricum  excisio,  membrorum  amputatio,  partus  difficilis,  abortus, 
funis  umbilicalis  ligatura,  partis  vicinae  alteratio,  metastasis,  actio 
cordis  et  vasorum  vehemens,  aliaque  irritamenta  huc  usque  inde¬ 
terminata. 

-  •  %  i  • t  j 

Cum  de  illa  tantum  phlebitidis  specie,  quae  phlebotomiam  pro 
causa  habet ,  agere  sit  animus ,  hunc  morbum  generatim  conside¬ 
ratum  in  reliquo  dissertationis  decursu  non  attingemus. 

De  Phlebitide  quam  determinavit  phlebotomia . 

Medici  nonnulli ,  teste  Huntero,  ad  nervos  punctura  irritatos  illa 
mala,  quae  venae  sectioni  quandoque  superveniunt,  referre  non  dubi- 


tant;  sed  minus  rectk  Etenim  constat,  operationibus  chirurgicis, 
majores  saepe  nervos  impune  vulnerari  ,  vel  dividi ;  quidni  ergb  exi¬ 
gui,  parvique  momenti,  veluti  hi  sunt  qui  juxta  secundas  venas 
repunt,  sine  periculo  laedi  possent?  Puncturam  tendinis  aut  apone- 
vrosios  incusarunt  alii  ;  sed  numquid  similes  partes  absque  ullo 
incommodo  variis  in  locis  afficiuntur?  Exemplo  sit  ruptus  tendo 
Achillis,  quin  dira  illa  sese  manifestent  symptomata  quae  venae  sec¬ 
tionem  nonnumquam  excipere  solent.  Ideosyncrasiam  seu  morbo¬ 
sum  solidorum  ac  fluidorum  statum  in  culpa  esse  nonnulli  affir¬ 
marunt  ;  quod  assertum  cum  experientia  denuo  pugnat,  quod  homo 
caeterbquin  sanissimus ,  cui  ob  solam  plethorarn  vena  tunditur ,  si¬ 
milia  mala  aeque  experiri  potest  ac  cacochymicus  viribusque  ex¬ 
haustus.  Docent  observata  hujuscemodi  accidentia  sese  manifes¬ 
tasse  aliquando  in  subjectis,  quibus  phlebotomia  in  altero  brachio 
feliciter  fuerat  instituta.  Hisce  factis  e  pathologia  medica,  aliisque 
hujus  generis  ex  re  medica  veterinaria  ,  de  promptis  ,  innixus  laudatus 
Hunterus  antiquitus  receptas  opiniones  prorsus  rejicere  non  dubi¬ 
tavit.  Quotidie  videre  est  equisones,  qui  temerarie  ac  caeco  modo 
venas  jugulares  equis  sibi  commissis  pertundunt ,  quae  operatio 
quandoque  illorum  vasorum  excitat  inflammationem,  tumore  colli, 
gravibusque  symptomatibus,  conspicuam,  ac  saepe  letbaleni.  Secta 
animalium  cadavera  vulneratae  venae  internam  superficiem  ad  cor 
fere  usque  inflammatam  ,  imo  purulentam  ,  exhibent. 

Hisce  luculentissimis  observatis  ductus  ,  parietes  venarum  inte¬ 
riores  ,  aeque  inflammationum  sedes  esse  posse  ac  caeteras  cavitatum 
splanchnicarum  membranas ,  idem  auctor  existimavit,  qui,  abcessus 


(  9  ) 

pulmonum  attenti  quoque  examinans ,  varias  detexit  laesiones , 
omne  dubium  hac  soperre  tollentes,  et  opinionem  quam  sibi  for¬ 
maverat  omnino  stabilientes;  quin  imo  eo  tandem  rem  perduxit, 
ut  haud  difficulter  phlegmasise  ac  supurationis  originem  determi¬ 
naret  ,  atque  progressum.  Membra  amputata  ,  ob  validam  ac  des- 
tructricem  inflammationem  progressam  examinans ,  et  alterationes 
supra  citatas  facile  detexit ;  hinc  persuasum  sibi  habuit  inflamma¬ 
tionis  progressum  hisce  in  casibus  phlebitidi  omnino  deberi. 

Sequens  casus  maxima  nobis  attentione  dignus  videtur  :  aeger  , 
tumore  brachii  dextri,  qui  post  phlebotomiam  in  basilica  institu¬ 
tam  supervenerat,  detentus,  se  curse  ejus  commisit,  qui  paulo  post 
migrat  miser  ad  plures.  Autopsia  facta,  phlebitis,  a  vulnusculo  ad 
axillum  usque  progressa  in  conspectum  venit.  Vena  circa  brachii 
medium  pure  erat  referta  atque  alibi  ulcerata  et  in  duas  partes 
divisa,  quarum  singulum  extremum,  irregulare  ac  fimbriatum,  ia 
abcessum  terminabatur.  Idem  vas  lympham  coaguiabilem  ita  hic 
et  inde  erat  repletum  ut  omnino  impervium  esset ;  adbserentise 
quoque  nonnullae  observatae  sunt  atque  laesiones  ramos  vicinos  pariter 
afficientes.  Abcessuum  seriem,  saphenam  a  pede  ad  inguen  occu¬ 
pantem,  se  aperuisse  idem  auctor  testatur.  Hoc  in  casu  inflamma¬ 
tionem,  a  pede  inchoatam  et  inde  paulatim  altius  progressam  , 
quis  non  videt  ? 

Illa  mala,  quae  celeberrimus  Hunterus  ab  irritatione  venarum 
deducenda  vult,  clarissimus  Schirwen,  nervo  incomplete  secto  tribuit; 
animadvertendum  tamen  binas  observationes,  quibus  assertio  ejus 
innitatur ,  minime ,  docente  Brescbet ,  adversarii  opinionem  infir¬ 
mare.  Earum  altera,  ipso  fatente  Schirwen,  ei  multum  layel,  ac 

evidens  est  phaenomena,  quae  hoc  in  casu  venaesectionem  insecuta 
sunt,  internae  venae  superficiei  vulneratae  tribuenda  esse  et  nullo 
modo  irritato  nervo.  En  exemplum  quod  silentio  minime  praete¬ 
reundum  arbitrati  sumus.  Matronae,  aetate  provectiori  atque  consti¬ 
tutionis  enervatae,  mediana  secatur;  mox  de  vulnusculi  sensibilitate 
queritur  brevique  inflammationis  indicia  occurrunt.  Vocatus  Scbir- 
wen  sequentia  observavit  symptomata  :  dolorem  scilicet  qui  gradatiiu 
increverat,  atque  abcessum  ad  aliquot  pollices  supra  puncturam 
inter  musculum  radialem  externum  ac  supinatorem  progredien¬ 
tem,  ac  puris  ex  vulnusculo  stillicidium.  Abcessum  quoque  supra 
claviculam  formatum ,  observavit ,  quem  absorpto  puri  adscribit 
sed  minus  recte,  cum  maxime  verosimile  appareat  illum  solae  in¬ 
flammationis  propagationi  deberi.  Dolore  intenso  stipatus  erat  hio 
tumor,  qui  tandem,  post  diuturnam  et  abundantem  supurationem 
sanatus  fuit.  Patiens,  alterius  observationis  subjectum,  similia  ferk 
phaenomena,  ast  intensa  magis  atque  diuturniora,  exhibuit.  Obser¬ 
vandum  tamen  morbum  feliciter  fuisse  sanatum.  Hisce  observatis 
rite  perpensis  de  phlebitidis  existentia  dubitare  non  licet  (i).  Si  qua¬ 
dam  de  causa  vulnerata  vena  immediate  non  unitur,  phlegmasia  gradu 
atque  extensione  differente,  nonnumquam  corripitur,  cujus,  dum 
levis  est,  effectus  ut  plurimum  parietum  vense  inspissatio  atque  ad¬ 
haesio  esse  solent ;  abcessus  autem  formatio  dum  intensa  est  ac  la¬ 
tius  proserpit.  Pus  absorptum  diras  aliquando  post  se  sequelas  trahit. 

Dum  limitata  est  inflammatio  intumescentia  atque  cum  partibus 
- - - - - - - - -  —  . 

(i)  Medical  and  pbilosophical  commentaries,  vol.  iv,  pag.  210.  Confert  Breschet, 
in  scient,  med.  dictionn. 


( II ) 

vicinis  adhaesio  inde  resultant,  quae  intumescentia  abcessum  consti¬ 
tuit;  ubi  autem  inflammatio  intensior  est  majusque  occupat  spatium 
febris  symptomatica  observatur  ;  hoc  praecipue  locum  habet  diirn 
phlegmasia  ad  cor  usque  progreditur. 

Abernethy  tres  habet  casus  phlebitidis  quos  hic  referre  arbitrati 
sumus.  Alteri  aegroto  vena  inflammata  erat  ad  tres  pollices  supra 
et  infra  vulnusculum  atque  his  stipata  symptomatibus  :  rubore ,  do¬ 
lore  atque  tumore  integumentorum,  febri  valida,  pulsu  frequente  ac 
lingua  sordida.  Debellata  inflammatione,  vena  impervia  videbatur, 
quia  compressa  supra  vulnusculum  nullatenus  turgebat.  Alteri  vero 
inflammatio  non  versus  cor,  sed  articulationem  mancis  progressa 
erat,  quo  in  loco  terminabatur.  Hoc  phenomenon  adhaesioni  venae 
parietum  supra  vulnusculum  contractae ,  certo  certius  adscribendum 
videtur,  (i) 

Vulnusculi  venaesectione  facti  phlogosis,  observante  Ch.  Bell,  fre¬ 
quens  est  atque  nonnumquam  in  Erysipelatem  totum  brachium 
occupantem  ac  quandoque  supurantem  abit. 

Phlegmasia  interna  venarum  infausti  ominis  merito  habetur  ob 
metum  ne  ad  cor  ipsum  proserpat.  Nonnunquam  in  abcessum 
desinit  vel  aponevrosim  invadit ,  unde  telae  cellulosae  musculi  bici¬ 
pitis  induratio ;  quo  in  casu  notis  cum  adjacentibus  partibus  apone- 
vroseos  relationibus  mali  eflectfis  se  facile  produnt  nec  dubia  ma¬ 
net  medendi  ratio.  Asserit  clarissimus  Bell  se  vidisse  antibrachii 
abcessui  supervenietem  frequenter  aponevroseos  indurationem  ejus» 


(i)  Surgical  work,  vol.  II,  pag.  i4o ,  interpretante  Brescli et ,  operat,  eit. 

que  cum  partibus  vicinis  adhaesionem.  Ad  debellanda  haec  mala  ,  et 
signanter  membri  contracturam,  superata  inflammatione,  cataplas¬ 
mata  cum  camphora  adhibuit  atque  ferulam  fartam  membro  ap- 
propriatam,  methodice  applicuit;  quo  apparatu  illud  vel  in  situ 
retineretur  vel  extenderetur  magis.  Quibus  factis  phlebitidis  exis- 
tentia  satis  probatur  ejusque  &  phlebotomia  origo.  Constat  pariter 
hanc  phlegmasiam  a  cujuscumque  venae  vulnere  nasci  posse;  opi¬ 
nioni  igitur  eorum  qui  venaesectionis  accidentia  vel  nervi ,  vel 
tendinis  vel  aponevroseos  puncturae  generatim  attribuunt,  subscribere 
non  licet. 

Redeamus  paulisper  ad  Hunteri  opinionem,  qui  praedicta  mala  & 
sola  internae  venarum  tunicae  laesione  dependere  insinuare  videtur. 

Punctura  nervi  procul  dubio  periculosa  est.  Quamquam  haec 
veritas  ab  illo  auctore  praetervisa  videatur.  Dolores  enim  atrocissimi , 
inflammatio  violenta,  convulsiones,  delirium  vulnerataeque  partis 
intumescentia  ac  sphacelus  tristissimae  hujuscemodi  laesionis  sequelae 
fuerunt.  Pueri  duo  in  nosocomio  parisiensi,  quod  vocant,  Hdtel- 
Dieu ,  diris  a  sectis  venis  jugularibus  obortis  accidentibus  suc¬ 
cubuere.  In  mortis  adeo  praeternaturalis  causas  inquirens  doctissi¬ 
mus  Bosquillon  (i),  apertis  cadaveribus,  dictas  venas  perforatas 
atque  transfossum  ramusculum  rami  anterioris  tertii  paris  cervi¬ 
calis,  eis  subjacentis,  unde  recurrenti  paris  octavi,  et  ansae  nervosae 
paris  noni,  se  jungit,  invenit.  Nervi  laesio  manifesta  erat,  licet  nulla 
inflammationis  indicia  offerret;  quod  mirum  non  est;  nervosa  enim 


(i)  Dict.  scient,  med.  tora,  xli  ad  art.  phleb. 


(  ) 

substantia  expansibilitate  et  contractilitate  destituta,  inflammatione 
corripi  nequit.  Si  contingat,  ut  a  nervis  cervicalibus  laesis  haec  ali¬ 
quando  oritur,  id  cerebri  in  partes  his  nervis  adjacentes  reactioni, 
atque  transmissae  in  nervos  ganglionares,  illas  perreptantes,  irri¬ 
tationi,  unice  debetur. 

Unde  patet  phlebitidem  locum  aliquando  habere  posse,  licet  ipsa 
laesio  solum  nervum  attingat  vena  primarie  integra. 

Ex  praecedentibus  et  phlebitidis  existentia  atque  gravitas  conspi¬ 
cuae  esse  videntur;  quis  igitur  negare  posset  multiplices  inflamma¬ 
tionis  proprie  dictae  effectus  ,  quos  offerunt  cadavera  eorum  quos 
hoc  malum  sustulit,  veluti  supurationes  ac  ulcerationes  tunicae  ve¬ 
narum  internae,  color  griseus,  adhaerentiae ,  obliteratio,  lymphaticae 
transudationes  et  cavitates  earum  pure  distentae,  parietum  rubor 
atque  durities?  Nihil  nobis  magis  congruum  quam  promptae  mortis 
causam  illorum  ,  quibus  instituta  venaesectione  vulnusculi  mox 
dolor  ac  violenta  dein  symptomata  superveniunt,  dictae  operationi 
attribuere  videtur? 

Multiplices  phlebitidis  c  cius  ce  vel  generales  sunt 

vel  topicae . 

Ad  illas  referri  possunt  nonnullae  corporis  dispositiones  quarum 
natura  necdum  innotuit,  quas  cordis  et  vasorum  actio  aucta  et, 
juxta  medicos  plures,  tetanus,  metastasis  vitiaque  organica  a  mali 
sede  remota  comitari  solent.  Hujusmodi  causae  latentes  cum  evi- 
dente  quadam  ,  per  se  minus  forte  efficaces ,  concurrere  possunt , 
atque  ita  celeriter  inducere  morbum. 


(  U  ) 

Inter  has  enumerandae  veniunt  inflammatae  supuratae  vel  ulceratae 
partis  vicinitas,  instrumentorum  phlebotomiae  inservientium  dete¬ 
riorabo,  indeque  secuta  vasis  dilaceratio,  incisio  nimis  ampla,  vul¬ 
nusculi  margines  lintei  affrictu  in  subjectis  sensibilioribus  irritati; 
quibus  in  casibus  ad  producendam  inflammationem  supra  dictae  dis¬ 
positiones  nullatenus  concurrere  videntur.  Cum  topica  ut  plurimum 
maneat  et  apud  sanissimos  aeque  ad  debiles  in  quibus  illas  vix  sup¬ 
ponere  licet,  aliquando  observatur. 

Hunterus  praecipuam  venae  phlebotomia  inflammatae  causam  in 
vulnusculi  immediate  unionis  defectu  ponere  non  dubitat;  quae  opinio 
cum  ratione  et  observatione  minime  pugnat;  facile  enim  concipitur 
divisae  cutis  margines  inflammatione  correptos  illam  ad  venam  sub¬ 
jacentem  usque  transmittere  posse. 

Symptomata . 

Topica.  Signa  cornmemorativa,  dolor  initio  lancinans  et  in  solo 
vulnusculo  manifestus,  elapsis  vix  aliquot  horis,  invadit,  qui  deinde 
increscit  et  latius  progreditur  telae  cellulosae  vicinae  intumescentia  ob¬ 
servatur,  cui  saepe  accedit  cutis  rubor,  tensio,  aucta  sensibilitas.  Af¬ 
fecta  vena  per  totum  trajectum  renittitur  ac  deinceps  funem  tensum 
atque  nodosum ,  quem  comitatur  dolor ,  exhibet.  En  maxime  obvia 
phlebitidis  symptomata  :  patens  vulnusculum  sanguinem  depravatum 
vel  pus  stillare  animadvertitur.  Quod  si  fit  immediati  post  vasis 
laesionem  intumescit  vulnusculum  cujus  margines  re  unionem  im¬ 
mediatam  non  admittunt  ,  et  brevi  indurescunt  :  quodsi ,  formata 
jam  cicatrice,  boc  locum  habet,  colligitur  pus  et  brevi  ipsa  rum- 

pitur,  dolores  se  mox  manifestant  vasis  directionem  ad  cor  potius 
vershs  quam  ad  extremitates  se  dirigentes  atque  rhumatismum 
menticntes.  Calor  urens  dolorem  in  eadem  directione  sequitur  ; 
erysipelas  nonnumquam  totum  brachium  corripit. 

Generalia.  Phlebitis  paulo  gravior  totam  fer&  semper  aecono- 
miam  turbat,  veluti  pulsus  frequentia,  faciei  rubor,  cephalalgia, 
delirium  ,  satis  indicant ;  haec  symptomata  plus  minusve  intensa 
sunt  pro  majori  vel  minori  inflammationis  gradu  ,  quae  quandoque 
acutissima  est  vel  ad  plures  excurrit  septimanas ,  quod  rarum. 

Num  typhus  cui  phlebitide  affecti  succubuerunt  venarum  ence- 
phalicarum  phlegmasiae  recte  tribui  potest  ?  Recamier  doctor  me¬ 
dicus  Parisiensis  in  venarum  inflammatione  numquam  non  symp¬ 
tomata  gravissima  agnovit;  emergebat  primum  caracter  inflamma¬ 
torius,  fere  sincerus  et  unicus,  accedebat  prostratio  virium  summa, 
ultimis  diebus  calor  cutis  ingeris ,  ariditas  linguae  et  reliqua. 

Diagnosis . 

Facile  admodum  instituitur  diagnosis  ,  dum  phlebitis  a  phlebo¬ 
tomia  originem  ducit.  Cum  arterhe  phlegmasia  confundi  nequit 
signis  topicis  ac  imprimis  doloris  directione.  Laesa  arteria  inflam¬ 
matio  ad  ramos  tendit  :  irritatis  lympathicis  vasis  cor  quidem  versus 
serpit,  at  duas  saepe  vel  tres  lineas  parallelas  rubras  offert,  tume¬ 
factis  gangliis.  Affecto  nervo ,  dolor  quidern  supra  vulnus  sed  prae¬ 
cipue  infra  versus  ramos  propagatur  uti  supra  indicavimus. 

Terminatio  multiplex . 

Phlebitidis  exitus  multiplex  animadvertitur.  Terminari  solet  vel 

per  resolutionem  quod  semel  huc  usque  observatum  refertur,  vel 
secundo  per  adhaesionem  tunicae  internae  vasis  inflammati,  vel  tertib 
per  supurationern ,  quarto  per  ulcerationem  et  quinto  per  gan¬ 
grenam. 

i.°  Resolutio  vix  inter  phlebitidis  terminationes  numerari  mere¬ 
tur  ,  utpote  quae  unicum  solummodo  exemplum  hodiediim  offe¬ 
rens  ,  non  satis  nobis  stabilita  videtur  ;  nullam  tamen  contradic¬ 
tionem  involvit. 

2.0  Unio  parietum  inflammatae  venae  saepe  locum  habet ,  idque 
duplici  modo  vel  externe  quod  fit  per  adhaesionem  cum  partibus 
adjacentibus  et  interne  id  est  dum  tunica  interna  coalescit.  Prior 
adhaesio  vulnerum  telae  cellulosae  ad  instar  viginti  quatuor  vel  tri¬ 
ginta  sex  horarum  spatio  fit.  Posterior  autem  tardius  atque  diffi¬ 
cilius  evenire  solet.  Vulnusculi  marginum  cohaesio  debilis  est  atque 
facile  admodum  per  viginti  quatuor  horas ,  post  institutam  phlebo¬ 
tomiam  ,  rumpi  potest ,  et  laevissima  membri  distensio  haemorragiae 
ansam  praebet.  Hoc  fere  semper  modo  inflammatio  adhaesiva  in 
supurationern  abit ,  ulterius  progreditur  et  ad  cor  usque  aliquando 
propagatur. 

3.°  Supuratio  inflammationem  in  genere  frequens  exitus  in  phle¬ 
bitide  haud  raro  quoque  obtinet.  Phlegmasiae  propagatio  multd 
frequentius  uti  diximus ,  versus  cor  quam  versus  ramos  animad¬ 
vertitur.  Hoc  phaenomenon  actioni  puris  cum  sanguine  circulantis 
adscribimus  vel  ut  maxime  probabile  saltem  admittimus.  Eidem 
causae  symptomatum  generalium  intensitas  debetur  atque  periculum 
quod  segro  magis  magisque  imminet.  Si  supuratione  venarum  non 

mittatur  ad  orcum  patiens,  inflammatio  paulatim  decrescit,  pus 
albuminosum  fit ,  atque  vas  secundaria  adhaesione  obliteratur. 

Ex  integris  venis  materies  purulenta  cum  sanguine  in  circulum 
ducta  aliquando  detracta  fuisse  fertur.  Numquid  ad  hoc  phaeno¬ 
menon  referrenda  est  historia  lactis  e  vena  sect&  fluentis,  quam 
reliquit  Joan,  Rhodius  (i)  ,  Bartholinus  (2). 

4-°  Ulceratio  toties  contigit  quoties  immediata  reunio  locum  ha¬ 
bere  nequit ;  quo  in  casu  suppurans  pars  mox  ulcerosa  fit ,  vul¬ 
nusculi  margines  quoque  paulatim  expanduntur,  corroditur  ipsa 
vena ,  cessalque  ejus  continuitas. 

5.°  In  gangrenam  rarissime  phlebitis  desinit ,  id  nunquam  ob¬ 
servatum  fuit,  manente  sola  vasculi  inflammatione.  Fieri  tantum¬ 
modo  solet  dum  partes  vicinae  gangrena  vel  sphacelo  corripiuntur 
ut  evenit,  in  gangrena  sic  dictei  nosocomiali.  His  in  casibus,  venae 
prout  arteriae  cavitas  grumis  adhaerentibus  ac  multum  extensis,  vel 
materi^  albuminosa  concreta  repletur ,  unde  fit  ut  haemorragia  et 
escarrae  lapsus  praepediantur. 

Prognosis. 

Quo  celerius  evolvitur  phlebitis  ,  quo  causa  ejus  validior  ac  ma¬ 
gis  extensa  inflammatio ,  tum  in  venis  ipsis  qu&m  in  partibus  vi¬ 
cinis  ;  eo  magis  ominosa  esse  meritb  habetur. 

Cura . 

Phlebitidis  medendi  methodus  iisdem  principiis,  quibus  reliqua- 


(1)  Cent.  ni,  obs.  32. 

(2)  Cent.  1  ,  hist.  17. 

rum  inflammationum  cura  innitatur,  oportet;  nec  nisi  pro  variis 
phlegmasiae  gradibus  variat.  Antb  omnia  sedulo  in  causam  inqui¬ 
rendum  atque  examinandum,  utrum  si  lanceolae  cuspis  fracta  sit, 
aut  et  vulnusculo  inhaereat;  quo  in  casu,  omni  ope  nitendum,  ut 
illico  educatur. 

Dum  mere  toxica  est  inflammatio  sine  mor&  efficaciter  debellanda 
est  lotionibus  ,  fomentorum  frigidorum  ,  imo  glaciei  applicatione. 
Ulterius  jam  progressa  hirudines  trajectui  vasorum  affectorum  ap¬ 
plicandae  atque  inflammata  pars  fomentationibus  tepidis  obducatur; 
si  dolor  urget,  cataplasmata  emollientia  cum  vel  sine  narcoticis, 
prout  res  exigit,  adhibeantur.  Optima  sedativa  hic  sunt  solutio 
acetatis  plumbi,  opium  aut  ejus  praeparata.  Balneum  tepidum  uti¬ 
lissimum  est  tum  praesertim  dum  membrum  per  plures  horas  in 
illo  retineri  potest.  Dum  post  institutam  venaesectionem  vel  minima 
subest  phlebitidis  suspicio,  numquid  statim  recurrendum  foret  a<l 
compressionem  supra  vulnusculum  factam  a  qua  tum  felices  suc¬ 
cessus  obtinuit  Hunterus ,  et  quam  plures  medici  adhibuerunt,  ut 
mali  versus  cor,  sanguinis  ope,  progressum,  impedirent?  Ex  Mc 
cautela,  licet  rationi  maxime  sit  congrua,  nihil  boni  sperandum  ar¬ 
bitratur  B.  Travers  ob  praevisam,  in  puncto  compresso,  tunicae  in¬ 
ternae  inflammationis  adhaesivae  maximam  difficultatem. 

Numquid  tutius  foret  tollere  vasis  continuitatem  sectionis  trans¬ 
versae,  supra  locum  affectum  factae,  ope,  quoties  instrumenta  ad 
laesam  venam  haud  difficulter  dirigere  possumus?  Per  totum, morbi 
decursum  tenuis  sit  oportet  morbi  gradui  ac  aegroti  constitutioni 
appropriata  diaeta. 

Mala  quas  nervo  incomplete  secto  debentur,  completa  ejus  divi¬ 
sione,  sedanda  sunt. 

v  i 

Symptomatum  generalium  cura  eadem  est  ac  illa  reliquorum 
viscerum  phelgmasiae. 

Formati  abcessus  aperiantur  et  materia  quam  continent,  prompte 
educatur.  In  reliquis  morbi  complicationibus  atque  terminationibus 
semper  ratio  habenda  est  illarum  circumstantiarum  quee  eas  comi¬ 
tantur. 

Dum  intra  aliquot  horarum  spatium  phlebotomia  reiteranda 
venit,  ea  in  alio  venae  puncto  instituatur,  ne,  turbato  in  primo 
vulnusculo  naturae  opere,  irritatio  major  superveniat,  quam  inflam¬ 
matio  facile  excipere  posset. 


TANTUM. 

THESES. 


i. 

Lassitudines  sponte  obortae  morbos  praenuntiant.  Hipp.  §.  2  , 
aph.  V. 

II. 

Morborum  acutorum  non  in  totum  certae  sunt  praenuntiationes , 
neque  salutis  neque  mortis.  Hipp,  §  2,  aph.  XIX. 

III. 


Per  morbos  minore  sunt  periculo,  quorum  naturae  et  aetati,  et 
habitui  et  anni  tempestati  morbus  magis  cognatus  fuerit ,  quam 
*  quibus  in  horum  aliquo  minime  cognatus  fuerit.  Hipp,  §  2,  aph,  34. 

IV. 

Per  anni  tempestates,  quando  eodem  die,  modo  calor,  modo 
frigus  sit,  autumnales  morbos  expectare  convenit.  Hipp.  §  2,  aph. 

V. 

Illud  Hippocraticum  :  ubi  dolor,  ibi  fluxus,  partlm  falsum  esse, 
nec  proin  principium  generale  physiologico  -  pathologicum  consti¬ 
tuere,  arbitramur. 

VI. 


Tuberculae  in  phthysicorum  pulmonibus  obviae  non  spontanee 
nascuntur,  sed  praegressae  irritationis  effectus  esse  autumamus. 

VII. 

Physiologia  generalis  et  unica  pathologiae  basis  non  est. 

VIII. 

Sympathiae  statas  morbosi,  sympathiarum  physiologicarum  ex¬ 
cessus  minime  habendae. 

IX. 

Dolor  quo  inflammatio  stipari  solet  compressioni  aut  distensioni 
nervorum  semper  deberi  negamus. 

X. 

Dolor  inflammationum  comes,  duos  caracteres  essentialiter  dis¬ 
tinctos  ,  ratione  nempe  habita  ad  ejus  causas  atque  tempus  quo 
apparet,  exhibet  :  vel  enim  aflluxus  causa  est  vel  effectus. 

XI. 

Non  partes  ubi  nervi  cerebrales  abundant  maxime  inflammatione 
tentantur,  sed  illae  potius  ubi  vascula  numerosiora  sunt  et  quae 
proin  plures  nervos  ganglionares  recipiunt. 

XII. 

Hasce  illustrissimi  Broussais  admittimus  atque  tuemur  proposi¬ 
tiones  :  Lorsque  b  irritat  ion  predomine  dans  les  vis  ceres ,  les  nerfs 
ganglionaire s  la  font  refluer  dans  lappareil  de  relation  par  les  nerfs 
cerebraux  avec  lesquels  iis  sont  en  comrnunication  dans  ces  memes 
visceres ,  et  la  volonte  nest  pas  plus  hbre  de  refuser  cette  irntation 
que  de  reprendre  celle  quelle  a  versee  dans  les  vischres.  (Broussais 
prop.  XXXII.) 

XIII. 

Les  nerfs  ganglionaires  recueillent  hnjluence  stimulante  des 
nerfs  cerebraux  et  la  font  s  er  vir  aux  mouv  emens  independans  du 

centre  de  perception.  Aussi  la  volonte  ne  peut-elle  retirer  ni  me  me 
retenir  la  stimulation  quelle  leur  a  fait  parvenir  par  texercice  des 
/onctions  de  relation.  (Broussais  prop.  XXX.) 

XIV. 

Uterum  fcecundatum  active  expandi  sustinemus. 


Vidi  et  nihil  repet  i  quod  ari.  56 
legis  aeade m.  adversetur . 

F.  E.  VERBEECK , 

F.  m.  h.  t.  Dee. 

